1 x 240 g-houer hoemoes
350 ml basiliepesto (sien resep of koop by supermark)
Plaas water, olyfolie en sout in elektriese menger met deeghaak. Gooi meel geleidelik by terwyl menger loop en meng tot stywe, kniebare deeg. Knie vir 5 – 8 minute of tot deeg gladde voorkoms het. Jy kan die deeg ook met die hand knie. Plaas deeg in bak wat met olie gesmeer is en bedek. Laat rus deeg vir 25 minute. Dit gaan nie rys nie, maar die rus laat die gluten in die deeg ontspan sodat jy dit dunner kan uitrol.
Verhit oond intussen tot 220 °C. Sprinkel meel op werkvlak. Verdeel deeg in 4 porsies. Rol uit tot sowat5 mm dik. Plaas 4 oondvaste bakkies van jou keuse onderstebo op ’n bakplaat.
Spuit bakkies en bakplaat goed met kleefwerende kossproei. Plaas uitgerolde deeg bo-oor bakkies sodat die deeg wat oorhang eweredig op die bakplaat rus. Bak vir 15 – 20 minute of tot goudbruin. Laat afkoel en haal versigtig af. Plaas op opdienbord en skep ’n bietjie hoemoes en pesto in elkeen. Sit voor.